Ghost (yhtye)

Ghost (aikaisemmin myös tunnettu nimellä Ghost B.C. Yhdysvalloissa) on ruotsalainen hard rock -yhtye, joka tunnetaan kasvot peittävistä esiintymisasuista. Yhtye perustettiin vuonna 2006 Linköpingissä.

Yhtyeen keulakuva-laulaja Tobias Forge on esiintynyt perustamisesta saakka paavin asussa, mutta vuonna 2018 hahmo vaihtui Cardinal Copiaksi, jonka jälkeen hänet on nähty kardinaaliksi pukeutuneena. Muita yhtyeen jäseniä kutsutaan nimellä ”Nameless Ghouls”, ja he käyttävät keskenään varsin samannäköisiä esiintymisasuja ja naamareita. Tobias Forgen aikaisemmat paavihahmot olivat nimeltään Papa Emeritus I, Papa Emeritus II ja Papa Emeritus III. Maaliskuussa 2020 A Pale Tour Named Death -kiertueen viimeisessä esityksessä Forge otti jälleen Papan roolin Papa Emeritus IV:n muodossa.

Yhtyeen jäsenet varoivat tarkoin paljastamasta henkilöllisyyksiään julkisesti. Useiden jäsenten oikeat nimet kuitenkin paljastuivat yhtyettä koskevan oikeusjutun yhteydessä. Oikeusjutun julkitulon jälkeen kitaristi Simon Söderberg vahvisti henkilöllisyydet omalla Facebook-sivullaan. Oikeudenkäynnin yhteydessä vuonna 2017 Tobias Forgea lukuun ottamatta kaikki bändin jäsenet erosivat yhtyeestä. Heidän tilalleen on pestattu uudet jäsenet, joiden henkilöllisyydet eivät ole julkisesti tiedossa.

Ghost palkittiin ”Cirice”-kappaleestaan parhaan metalliesityksen Grammy-palkinnolla helmikuussa 2016.

Toukokuussa 2016 yhtye ilmoitti saaneensa tulevan EP-levynsä valmiiksi. Popestar-EP julkaistiin 16. syyskuuta 2016.

Yhtyeen neljäs studioalbumi Prequelle julkaistiin 1. kesäkuuta 2018. Albumin ensimmäinen single ”Rats” julkaistiin 13. huhtikuuta 2018 ja toinen single ”Dance Macabre” 17. toukokuuta 2018. Nameless Ghoul on kuvaillut Prequellea edeltäjäänsä Melioraa synkemmäksi ja raskaammaksi.

Jäsenet 

 Tobias Forge - laulu, kitara, bassokitara, kosketinsoitin (2008–)
 Papa Emeritus IV – (2020–)
 Cardinal Copia (2018–2020)
 Papa Emeritus III – laulu (2015–2018)
 Papa Emeritus II – laulu (2012–2015)
 Papa Emeritus I – laulu (2008–2012)

 Nameless Ghouls – kitara, bassokitara, rummut, kosketinsoitin, taustalaulu (2010–)

Entiset jäsenet 

 Fire/Alpha (soolokitaristi Simon Söderberg)
 Water (basisti Henrik Palm) 
 Wind (kosketinsoittaja Mauro Rubino)
 Earth (rumpali Martin Hjertstedt) 
 Ether/Omega (rytmikitaristi Martin Persner)

Diskografia

Studioalbumit

EP:t

Livealbumit

Singlet ja demot 
 
 ”Elizabeth” (2010)
 ”Secular Haze” (2012)
 ”Year Zero” (2013)
 ”Cirice” (2015)
 ”From the Pinnacle to the Pit” (2015)
 ”Majesty” (2015)
 ”Square Hammer” (2016)
 ”Rats” (13. huhtikuuta 2018)
 ”Dance Macabre” (18. toukokuuta 2018)
 "Faith" (2018)
 "Kiss the Go-Goat" (2019)
 "Mary On a Cross" (2019)
 "Hunter’s Moon" (2021)
 "Call Me Little Sunshine" (2022)
 "Twenties" (2022)

Ghost Suomessa 
Ghost on vieraillut Suomessa useita kertoja.  Ghost esiintyi 11. marraskuuta 2011 Helsingin Jäähallissa In Flamesin, Triviumin ja Rise To Remainin kera. Yhtye esiintyi Suomen Sonisphere-festivaaleilla 4. kesäkuuta 2012. Konsertin teki poikkeukselliseksi se, että yhtyeen jäsenet eivät pukeutuneet mustiin kaapuihin niin kuin yleensä, vaan pitivät päällään valkoisia kaapuja. Yhtye esiintyi Helsingin Olympiastadionilla 20. heinäkuuta 2013 Iron Maiden -yhtyeen lämmittelijänä. Joulukuussa 2013 Ghost kiersi Suomessa kolme paikkakuntaa esiintyen Oulun Teatrialla, Tampereen Pakkahuoneella ja Helsingissä The Circuksessa. Ghost esiintyi myös vuoden 2014 Sonisphere festivaalissa. Kesällä 2015 Ghost nähtiin Ilosaarirockissa, Joensuussa 19. heinäkuuta. Ghost saapui jälleen Suomeen 9. marraskuuta 2015 esiintyen Helsingin The Circuksessa. Yhtye nähtiin Suomessa myös kesällä 2016 Tuska-festivaalien lauantain pääesiintyjänä 2. heinäkuuta 2016. Yhtyeen ensimmäinen oma jäähallikeikka nähtiin Helsingin Jäähallissa vappuaattona 30.4.2017. Ghost nähtiin myös esiintymässä Suomessa Tampereella South Park -festivaaleilla 8. kesäkuuta 2018, yhtyeen toimiessa tapahtuman pääesiintyjänä. Yhtye lämmitteli Metallicaa Hämeenlinnassa Kantolan tapahtumapuistossa 16. heinäkuuta 2019. Yhtye nähtiin Suomessa jälleen omalla keikallaan Hartwall Arenalla 28. marraskuuta 2019.

Viimeisimmän kerran Ghost esiintyi Suomessa 27. huhtikuuta 2022 Tampereen Nokia Arenalla. Kesällä 2023 yhtye nähdään Seinäjoen Provinssissa sekä Helsingin Tuska-festivaaleilla.

Katso myös 
 Magna Carta Cartel
 Kummitus, suomalainen yhtye, jonka esiintymisiin kuuluivat myös kasvot peittävät maskeeraukset ja jäsenten henkilöllisyyden salaaminen, sekä kuolema-henkiset sanoitukset

Lähteet

Aiheesta muualla

 Ghostin viralliset kotisivut

Ruotsalaiset metalliyhtyeet
Ruotsalaiset doom metal -yhtyeet
Stoner rock -yhtyeet
Seulonnan keskeiset artikkelit